# S P R Á V A

**o výchovno-vzdelávacej činnosti**

**podľa Vyhlášky MŠ SR č. 9/2006 Z.z.**

**školský rok 2017/2018**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Základné identifikačné údaje**

**Názov školy: Odborné učilište internátne**

**Adresa školy: Šrobárova 20**

**058 01 Poprad**

Telefón: 052 / 7885912, 7885911

e-mail: [oupoprad@](mailto:oupoprad@)gmail.com

www stránka: www.oupoprad.edu.sk

**Zriaďovateľ: Okresný úrad Prešov**

**Námestie mieru 3**

**080 01 Prešov**

-2-

**Vedúci zamestnanci školy:**

Riaditeľ školy: Mgr. Mária Bizubová

Zástupca riad. školy: Mgr. Ingrid Vokuličová

Hlavný majster OV: Mgr. Katarína Galasová

Výchovný poradca: Ing. Zuzana Michnicová

Vedúca šk. jedálne: Marta Švirlochová

Vedúca ekon. úseku: Ing. Anna Bošková

**Rada školy:**

Predseda RŠ: Mgr. Valéria Rusnáková

Členovia: Mgr. Miroslav Louda – pedagogický zamestnanec

Bc. Mariana Maliňáková – pedagogický zamestnanec

Ing. Anna Bošková – nepedagogický zamestnanec

Mgr. Margita Váhovská – za rodičov

Mgr. Mária Veselovská –za rodičov

p. Anna Zemčáková – za rodičov

Ing. Miroslava Červená – za zriaďovateľa

Mgr. Vladimír Wittner – za zriaďovateľa

Mgr. Mária Smetanková – za zriaďovateľa

Bc. Mária Batíková – za zriaďovateľa

**Prehľad poradných orgánov riaditeľa školy**

Gremiálne porady:

Mgr. Mária Bizubová, riaditeľka školy

Mgr. Ingrid Vokuličová, zástupca.riad.školy

Mgr. Katarína Galasová, hlavný majster OV

Metodické združenie majstrov OV: Mgr. Anna Skokanová

Predmetová komisia učiteľov: Ing. Kamila Grivalská

**Počty žiakov:**

Na začiatku školského roka bolo 98 žiakov v trinástich triedach.

v 1. ročníku 41 z toho 20 dievčat

v 2. ročníku 34 z toho 18 dievčat

v 3. ročníku 23 z toho 12 dievčat

Ubytovaní v internáte :

na začiatku školského roka 20 žiakov, z toho 9 dievčat.

Počas školského roka niektorí žiaci odišli na vlastnú žiadosť alebo na žiadosť rodičov.

- 3 -

**2.**

**Prijímanie žiakov:**

Do prvého ročníka v školskom roku 2017/2018 bolo prijatých 41 žiakov, ktorý boli zaradení do piatich učebných odborov nasledovne:

|  |
| --- |
| 4572 G 06 Poľnohospodárska výroba –  Oprava poľnohospodárskych strojov 6 žiakov |
| 3686 G 03 Stavebná výroba – murárske práce 9 žiakov |
| 6494 G Služby a domáce práce 9 žiakov |
| 6491 G 01 Obchodná prevádzka – práca pri príprave jedál 7 žiakov |
| 2985 G cukrárska výroba 10 žiakov |

**3.**

**Výsledky hodnotenia a klasifikácie**

Výchovno – vzdelávací proces v tomto školskom roku zabezpečovalo 7 učiteľov, vrátane vedúcich pracovníkov, 11 majstrov OV a  2 vychovávatelia. Všetci pedagogickí zamestnanci spĺňajú kvalifikačné predpoklady, dvaja z nich si dopĺňajú pedagogické alebo špeciálno-pedagogické vzdelanie.

Väčšinu odborných predmetov v jednotlivých učebných odboroch vyučovali učitelia s požadovanou kvalifikáciou, niektoré odborné predmety vyučovali majsterky s magisterským, prípadne bakalárskym vzdelaním alebo učitelia s inou aprobáciou.

Odborný výcvik vyučovali majstri s požadovaným vzdelaním.

Učivo sa preberalo podľa tematických plánov a nadväzovalo na prácu odborného výcviku.

Niektoré vyučovacie hodiny všeobecno-vzdelávacích predmetov vyučovali učitelia s inou aprobáciou a tiež učitelia s vysokoškolským technickým odborným vzdelaním.

V tomto školskom roku ukončilo učilište s výučným listom 20 žiakov.

- 4 -

**Analýza prospechu**

|  |  |  |  |  |
| --- | --- | --- | --- | --- |
| Prospech | Počet žiakov | | | Škola |
| 1.ročník | 2.ročník | 3.ročník |
| Prospel s vyznam. | 6 | 6 | 4 | 16 |
| Prospel veľ. dobre | 13 | 10 | 6 | 29 |
| Prospeli | 18 | 15 | 14 | 47 |
| Neprospeli | 0 | 1 | 0 |  |
| Neprospeli –opravná skúška | 0 | 1 | 0 |  |
| Neklasifik. | 14 | 6 | 4 |  |
| Spolu | 37 | 31 | 24 | 92 |

**Analýza správania**

|  |  |  |  |  |
| --- | --- | --- | --- | --- |
| Správanie | 1.ročník | 2.ročník | 3.ročník | Spolu |
| Uspokojivé | 7 | 2 | 4 | 13 |
| Menej uspokojivé | 2 | 1 | 0 | 3 |
| Neuspokojivé | 0 | 0 | 0 | 0 |
| Spolu | 9 | 3 | 4 | 16 |

Najčastejšie dôvody zníženia známky zo správania sú - veľký počet vymeškaných neospravedlnených hodín,  nevhodné správanie sa voči pedagogickým zamestnancom a svojvoľné, neodôvodnené odchody z vyučovania a odborného výcviku.

-5-

**Analýza dochádzky**

|  |  |  |  |  |
| --- | --- | --- | --- | --- |
|  | 1.ročník | 2.ročník | 3.ročnik | Spolu |
| Počet vymeškaných hodín spolu | 3868 | 3594 | 2562 | 10024 |
| Priemer vymeškaných hodín na žiaka | 94 | 105 | 111 | 102 |
| Z toho neospravedlnených hodín | 1472 | 1306 | 1237 | 4015 |
| Počet neospravedlnených hodín na žiaka | 35 | 38 | 53 | 40 |

Veľký počet neospravedlnených hodín spôsobili žiaci, ktorí školu riadne nenavštevovali. Dochádzka žiakov oproti minulému školskému roku sa zlepšila o 702 hodín, zvýšil sa ale počet neospravedlnených hodín o 566.

Pri riešení školskej dochádzky spolupracovali triedni učitelia hlavne s rodičmi, pohovormi v škole a návštevami v rodinách. Realizovali sa tiež schôdzky rodičov v obciach, na ktorých sa zúčastnil aj zástupca vedenia školy.

U žiakov, ktorí nemajú splnenú povinnú školskú dochádzku, spolupracujeme s obecnými úradmi a úradmi práce, sociálnych vecí a rodiny.

Viacerým žiakom boli udelené pochvaly za reprezentáciu školy, vzornú dochádzku a správanie. Pokarhania riaditeľom školy a podmienečné vylúčenia zo školy boli udelené za veľmi zlú dochádzku a veľký počet neospravedlnených hodín.

**4.**

**Učebné odbory**

Názov odboru: Poľnohospodárska výroba

Zameranie: Oprava poľnohospodárskych strojov

Číselný kód: 4572 G 06

Názov odboru: Poľnohospodárska výroba

Zameranie: Záhradníctvo: kvetinár, zeleninár, ovocinár

Číselný kód: 4572 G 02

Názov odboru: Stavebná výroba

Zameranie: Murárske práce

Číselný kód: 3686 G 03

Názov odboru: Obchodná prevádzka:

Zameranie: Služby a domáce práce

Číselný kód: 6494 G 00

* 6 -

Názov odboru: Obchodná prevádzka

Zameranie: Práca pri príprave jedál

Číselný kód: 6491 G 01

Názov odboru: Cukrárska výroba

Číselný kód: 2985 G

Názov odboru: Spracúvanie dreva

Zameranie: Výroba úžitkových a umeleckých predmetov

Číselný kód: 3383 G 08

Názov odboru: Pedikúra - manikúra

Číselný kód: 6497 G

V škole je osem aktívnych učebných odborov. V rámci demografického vývoja nie je však možné otvoriť v každom odbore prvý ročník.

Vo všetkých učebných odboroch sa postupovalo v súlade so štátnym a školským vzdelávacím programom. Školské vzdelávacie programy a zároveň tematické plány niektorých predmetov boli v rámci projektu revidované. Zohľadnená bola hlavne nadväznosť učebných plánov na uplatnenie sa na trhu práce. V prvom a druhom ročníku sa postupovalo podľa nových výchovno-vzdelávacích programov platných od 1.9.2016.

Všetky odbory sú trojročné a končia záverečnou skúškou.

**5.**

**Hodnotenie odborného výcviku**

V školskom roku 2017/2018 zabezpečovalo odborný výcvik 11 majstrov OV, každý z nich spĺňal požadované odborné vzdelanie, dvaja z nich si dopĺňali pedagogické alebo špeciálnopedagogické vzdelanie.

V tomto školskom roku bolo 14 pracovných skupín v ôsmich učebných odboroch nasledovne:

V prvom ročníku 5 učebných odborov, v druhom ročníku 5 učebných odborov a v treťom ročníku 5 učebných odborov.

Odborný výcvik v odbore **murárske práce** vykonávali žiaci v areáli školy, kde sa podieľali na rekonštrukčných prácach. V druhom polroku tiež pri stavebných prácach firmy Tricklandia Starý Smokovec. Žiaci prichádzali do styku s technológiami od vytyčovania a zakladania stavieb, nosných konštrukcii, krovu, zastrešenia, omietok, až po terénne úpravy.

Žiaci na celoslovenskej súťaži zručnosti v Hlohovci obsadili piate miesto.

Žiaci odboru **opravár poľnohospodárskych strojov** vykonávali odborný výcvik v školskej dielni. Zameriavali sa na ručné spracovanie kovov,  výrobu kovových predmetov a predvádzanie opráv na maketách strojov.

* 7 -

Žiačky v odbore **služby a domáce práce** vykonávali odborný výcvik v šijacích dielňach a v cvičných kuchynkách  školy. Prax vykonávali aj v práčovni Červeného kríža v Poprade. Úroveň vedomostí aj pracovných zručností bola na relatívne dobrej úrovni. V tomto školskom roku organizovala naša škola celoslovenskú súťaž zručnosti, kde naše žiačky obsadili tretie miesto.

V  odbore **práca pri** **príprave jedál** žiaci vykonávali odborný výcvik v cvičných kuchynkách v škole aj mimo školy a to v kuchyni Červeného kríža, reštaurácii Aréna a Reduta. Úroveň vedomostí aj pracovných zručností žiakov bola na veľmi dobrej úrovni. Dve žiačky sa zúčastnili na celoslovenskej súťaži zručnosti v Kremnici, kde obsadili prvé miesto.

V odbore **spracúvanie dreva** žiaci vykonávali odborný výcvik v školskej dielni. Venovali sa hlavne výrobe úžitkových predmetov z dreva, v menšej miere výrobe umeleckých predmetov a rôznym opravárskym prácam v škole.

Odborný výcvik v odbore **cukrárska výroba** vykonávali v cvičnej kuchynke v budove školy, reštaurácii Aréna a Izabela. Úroveň vedomostí žiačok je na veľmi dobrej úrovni. Žiaci nás reprezentovali na súťaži zručnosti v Hlohovci.

V odbore **záhradníctvo** bol odborný výcvik vykonávaný v záhradníckych dielňach v budove školy, v letných mesiacoch na záhonoch v areáli školy. Žiačky sa zúčastnili celoslovenskej súťaže zručnosti v Ladcoch, kde obsadili piate miesto.

V tomto školskom roku sa nám podarilo zabezpečiť zmluvné pracoviská pre odbor murár, služby a domáce práce, cukrár a práce pri príprave jedál.

Úroveň odborného výcviku v tomto školskom roku bola v jednotlivých odboroch aj v jednotlivých odborných skupinách rôzna. Nedostatky sa vyskytovali hlavne:

- v dochádzke žiakov

- v slabej aktivite žiakov počas OV

V budúcom školskom roku sa budeme snažiť nájsť ďalšie pracoviská, kde by mohli žiaci vykonávať odbornú prax. Veľkou výhodou pre žiakov je prepojenosť s trhom práce, nakoľko v jednotlivých prevádzkach sa naučia, ako je to v skutočnom zamestnaní, získajú tiež prehľad o možnosti zamestnať sa po ukončení školy. Žiaci hlavne v odbore cukrár a príprava jedál pracujú počas školských prázdnin v prevádzkach odborného výcviku ako brigádnici.

Odborný výcvik vo všetkých odborných skupinách sa riadil podľa schválených časovo – tematických plánov vypracovaných na základe predpísaných učebných osnov a  ŠVP vypracovaných pre jednotlivé učebné odbory.

Materiálno-technické vybavenie väčšiny školských dielní je na veľmi dobrej úrovni, zodpovedajú požiadavkám vzdelávania v jednotlivých odboroch.

* 8 -

**6.**

**Kvalifikovanosť zamestnancov**

Učitelia kvalifikovaní 5

s iným zameraním 2

Majstri OV kvalifikovaní 9

Dopĺňajú si vzdelanie 3

Vychovávatelia kvalifikovaní 2

**7.**

**Aktivity školy a prezentácia na verejnosti**

Naša škola v tomto školskom roku organizovala celoslovenskú súťaž zručnosti v odbore služby a domáce práce.

Výsledky súťaží:

**3. miesto** Celoslovenská súťaž zručnosti v odbore služby a domáce práce - organizátor

OUI Poprad

**1. miesto** Celoslovenská súťaž zručnosti v odbore príprava jedál – SŠ Kremnica

**5. miesto** Celoslovenská súťaž zručnosti v odbore murár – RC Hlohovec

**5. miesto** Celoslovenská súťaž zručnosti v odbore záhradník – OUI Ladce

Neurčené Celoslovenská súťaž zručnosti v odbore cukrár – SŠ Hlohovec

Neurčené Olympiáda ľudských práv – SŠ Košice

Celoslovenské športové hry chlapcov SŠ Michalovce

**1. miesto** futbal

**4. miesto** štafeta

**8.**

**Školské aktivity**

**Športové aktivity**:

- Turnaj v minifutbale

- Vianočný turnaj v stolnom tenise

- Zimná turistická vychádzka – Hrebienok, ľadové sochy

- Telovýchovno – výcvikové kurzy a účelové cvičenia – Vysoké Tatry

- Súťaž o najzdatnejšieho žiaka školy

- Účasť žiakov na celoslovenských športových hrách v Michalovciach

- Letná turistická vychádzka – Štrbské Pleso

- 2. Letná školská olympiáda

* 9 -

**Odborné prednášky a besedy**:

Spolupracovalo sa hlavne s CPPPaP v Poprade, OR PZ a Mestskou políciou v Poprade a Regionálnym úradom verejného zdravotníctva v Poprade.

- Deň duševného zdravia

- Európsky týždeň boja proti drogám – prednáška, rozhlasová relácia

- Nebezpečenstvo fajčenia na ľudský organizmus

- Obchodovanie s ľuďmi

- Hrozí AIDS aj tebe?

- Antikoncepcia, počatie, materstvo – beseda s lekárom

- Zásady prvej pomoci – prednáška, ukážky, súťaž družstiev

- Svetový deň zdravia - SČK

- Trestnoprávna zodpovednosť mládeže, kriminalita a šikanovanie -

beseda s príslušníkmi Mestskej polície

- Drogy a drogová závislosť – beseda s pracovníčkou OR PZ

- Beseda s pracovníkom ÚPSVaR

- Beseda s bývalými žiakmi

V rámci boja proti užívaniu drog a iných nežiaducich látok sa škola pravidelne zapája do celoslovenského programu „Červené stužky“.

**Ostatné školské akcie**:

- Divadelné predstavenie Mníšky a Rysavá jalovica - divadlo Drak

- Anjeli – premietanie filmu s besedou

- Výstava „Expo Aréna“ – Aréna Poprad

- Súťaž v zdobení perníkov

- Vianočná burza

- Vianočná akadémia

- Školský karneval

- Výstava veľkonočných výrobkov žiakov

- Práca s knihou – prednáška a súťaž družstiev

- Deň otvorených dverí

- Účasť na celoslovenských súťažiach zručnosti

- Účasť na celoslovenských športových hrách chlapcov a dievčat

- Účasť na celoslovenskej súťaži „Olympiáda ľudských práv“

- Burza škôl - Aréna Poprad, mestský úrad Levoča

- Slávnosť k odovzdávaniu zelených stužiek

**8.**

**Školský internát**:

Do internátu školy sa prihlásilo 18 žiakov, ktorí boli zaradení v dvoch výchovných skupinách.

Pri práci sa vychovávatelia riadili plánom práce školy a školským vzdelávacím programom. Vo voľnej činnosti sa prihliadalo na záujmy žiakov.

-10 -

Počas školského roka sa žiaci aktívne zapájali do rôznych aktivít. Veľkú časť voľného času trávili na ihrisku, v posilňovni, vychádzkami do prírody. V internáte školy sú izby vybavené novým nábytkom.

V školskej jedálni sa stravujú aj žiaci, ktorí nebývajúci v internáte školy.

**9.**

## Projekty, do ktorých je škola zapojená

Škola za posledné roky sa zapojila do týchto projektov:

1. „Modernizácia vzdelávania na stredných školách“ – riadený UIPS, ktorý prispel vyučujúcim nielen po stránke metodickej, ale aj zriadením novej počítačovej miestnosti.
2. Projekt z OP „Vzdelávanie“, pod názvom „Moderné vyučovanie pre život a prax“ ( 2013 – 2015 ). Začiatok projektu bol už v školskom roku 2012/13, ukončený bol v školskom roku 2014/2015. Udržateľnosť projektu je do roku 2020. Projekt bol pre školu veľkým prínosom po stránke odbornej i materiálnej.
3. Škola je zapojená do projektu DIGI škola, v rámci ktorého sme získali dve interaktívne tabule a dva notebooky. Učitelia sa zapájajú do rôznych vzdelávacích aktivít.
4. Infovek od roku 2004

**10.**

**Priestorové a materiálno-technické podmienky školy**

V školskom roku 2017/2018 vyučovanie prebiehalo v piatich triedach, jedenástich dielňach a posilňovni. Pre vyučovanie sú k dispozícii interaktívne tabule, e-Beam tabule, notebooky, na ktorých môžu pedagogickí pracovníci využívať metodický materiál a prezentácie pre jednotlivé predmety, ktoré si vytvorili počas projektu a tiež vytvárať nové. Pribudli aj učebné texty a pracovné zošity, ktoré vytvorili pedagogickí zamestnanci.

Odborný výcvik mal tri cvičné kuchynky pre kuchárov a cukrárov, dve pre záhradníkov, dve pre služby a domáce práce, po jednej pre opravárov, spracúvanie dreva, murárov a pedikúra – manikúra. Sú veľmi dobre vybavené strojmi, nástrojmi aj materiálom.

Odborný výcvik vykonávali žiaci aj na zmluvných pracoviskách.

Vnútorné priestory školy aj exteriér sa postupne rekonštruujú a skrášľujú.. Dokončili sa terénne úpravy v átriu, ktoré vykonávali žiaci počas odborného výcviku. Výrazne sa skrášlilo aj okolie školy výsadbou zelene a kvetov. Je nutné uvažovať o výstavbe multifunkčného ihriska, nakoľko škola nemá telocvičňu.

* 11 -

**11.**

**Finančné a hmotné zabezpečenie školy**

Finančné prostriedky pridelené zo štátneho rozpočtu sú primerané. Väčšina rozpočtových prostriedkov je použitá na platby za energie, prevádzku spojenú s fungovaním školy, aj na nákup materiálu pre odborný výcvik.

V školskom roku boli škole pridelené finančné prostriedky vo zvýšenej miere na nevyhnutnú rekonštrukciu priestorov.

Škole je nápomocné aj občianske združenie, ktoré pracuje pri škole, využívame aj finančné prostriedky za vzdelávacie poukazy.

Vzdelávacích poukazov bolo prijatých od 50 žiakov.

Do záujmového vzdelávania bola zapojená väčšina žiakov, ktorí navštevovali záujmové útvary:

- žurnalistický

- kreatívna tvorba

- športový

- záhradnícky

- výroba cukroviniek

- tvorivo – odbornej činnosti

**12.**

**Vyhodnotenie cieľov daných na školský rok**

V tomto školskom roku sa vyučovalo vo všetkých ročníkoch podľa školských vzdelávacích programov, v prvom a druhom ročníku podľa prepracovaných, platných od 1.9.2016. Výchovno-vzdelávacie ciele boli vo všetkých odboroch plnené podľa plánov.

Odborný výcvik je pre našich žiakov veľmi dôležitý, preto sa budeme snažiť aj v budúcnosti zlepšovať prostredie a vybavenosť jednotlivých dielní.

Naši žiaci preukazujú svoju pripravenosť a zručnosť už niekoľko rokov na celoslovenských súťažiach zručnosti, kde získavajú popredné umiestnenia.

Oceňujeme, že žiaci vykonávali odborný výcvik na zmluvných pracoviskách. Pre žiakov je veľmi dôležité odskúšať si v praktickom živote to, čo sa naučili v škole.

V budúcom školskom roku sa budeme snažiť získať takýchto pracovísk ešte viac. Jednotlivé zariadenia sú s prácou našich žiakov veľmi spokojní.

Nedostatky pretrvávajú v dochádzke žiakov hlavne z toho dôvodu, že sú to väčšinou žiaci, ktorí nemajú dostatočne vypestovaný zmysel pre povinnosti a určenie priorít.

Žiaci, ktorí úspešne ukončia učilište majú výrazne lepšie možnosti uplatniť sa na trhu práce. Viacerí z našich absolventov pracujú u nás, v Česku, ale aj iných krajinách EÚ.

**Opatrenia:**

* škola bude vo výraznej miere spolupracovať s rodičmi, mestskými a obecnými úradmi pre zlepšenie školskej dochádzky žiakov
* v rámci získavania žiakov, ktorí nemajú záujem o ďalšie vzdelávanie, spolupracovať so sociálnymi a terénnymi pracovníkmi, aby škola podchytila čo najviac žiakov hlásiacich sa na úrady práce už po skončení základnej školy

**Záverečné ustanovenia**

Správa o výchovno – vzdelávacej činnosti za školský rok 2017/2018 bola prerokovaná

na pedagogickej rade dňa 29.06.2018 a v rade školy dňa 10.10.2018.

V Poprade, 10. 10. 2018

Mgr.Mária Bizubová

riaditeľka OUI